Juan Camilo Zúñiga

Juan Camilo Zúñiga Mosquera (sündinud 14. detsembril 1985 Chigorodós) on endine Colombia jalgpallur, kaitsja.

Zúñiga alustas klubikarjääri Colombia klubis Atlético Nacional. 2005. ja 2007. aastal tuli ta klubiga Colombia meistriks. 2008–2009 hooajal suundus ta Itaalia klubisse Siena. 2009. aasta juulis sõlmis ta viieaastase lepingu teise Itaalia klubiga Napoli. 2016. aastal liitus ta laenulepingu alusel Inglismaa klubiga Watford."Napoli mängija liitus laenulepingu alusel Inglismaa kõrgliiga klubiga". ERR Sport. 16. juuli 2016. Vaadatud 21.07.2016 Karjääri lõpetas ta 2018. aastal kodumaal Atlético Nacionalis.

Zúñiga esindas Colombiat U20-koondises 2005. aasta juunioride maailmameistrivõistlustel neljas mängu. Colombia jõudis turniiril kaheksandikfinaali. 2005–2015 mängis ta Colombia rahvuskoondises. Esimese värava lõi ta rahvuskoondises 2012. aasta 7. septembril 2014. aasta maailmameistrivõistluste valikmängus Uruguay vastu.

Ta esindas Colombiat rahvuskoondises 2014. aasta maailmameistrivõistlustel ja kolmedel Copa América meistrivõistlustel.

2014. aasta maailmameistrivõistluste veerandfinaalis põhjustas ta vigastuse Brasiilia mängijale Neymarile, kes jäi seetõttu ülejäänud turniirist eemale. Zúñiga palus hiljem teo eest vabandust."Zuniga kirjutas Neymarile vabanduskirja". jalgpallimm.postimees.ee. 6. juuli 2014. Vaadatud 08.07.2015

 Saavutused 
Atletico Nacional
Categoría Primera A (3): 2005-I, 2007-I, 2007-II
Napoli
Coppa Italia (2): 2011–12, 2013–14

 Viited 

Kategooria:Colombia jalgpallurid
Kategooria:SSC Napoli mängijad
Kategooria:Bologna FC 1909 jalgpallurid
Kategooria:Watford FC jalgpallurid
Kategooria:Serie A mängijad
Kategooria:Premier League'i mängijad
Kategooria:Sündinud 1985